CELEX: E2015P0001
Language: et
Date: 2015-01-21 00:00:00
Title: EFTA järelevalveameti 21. jaanuaril 2015 Islandi vastu algatatud hagi (Kohtuasi E-1/15)

19.3.2015   
            
            
               ET
            
            
               Euroopa Liidu Teataja
            
            
               C 92/35
            
         EFTA järelevalveameti 21. jaanuaril 2015 Islandi vastu algatatud hagi
   (Kohtuasi E-1/15)
   (2015/C 92/09)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Øyvind Bø, on algatanud 21. jaanuaril 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata EMP lepingu II lisa peatüki XXIV punkti 1a seitsmendas taandes osutatud õigusakti (komisjoni 31. märtsi 2010. aasta direktiiv 2010/26/EL, millega muudetakse Euroopa Parlamendi ja nõukogu direktiivi 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta), mida on kohandatud EMP lepingu protokolliga nr 1, kohaldamiseks vajalikud meetmed ja/või jättes järelevalveameti kõnealustest meetmetest teavitamata, on Island jätnud täitmata oma kohustused, mis tulenevad kõnealuse õigusakti artiklist 3 ja EMP lepingu artiklist 7;
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi aluseks on asjaolu, et Island ei ole 18. veebruariks 2014 täitnud EFTA järelevalveameti 18. detsembri 2013. aasta põhjendatud arvamust, mis käsitleb komisjoni 31. märtsi 2010. aasta direktiivi 2010/26/EL (millega muudetakse Euroopa Parlamendi ja nõukogu direktiivi 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta), edaspidi „direktiiv”, millele viidatakse II lisa peatüki XXIV punkti 1a seitsmendas taandes ja mida on lepinguga kohandatud selle protokolli nr 1 alusel, Islandi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 3 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata direktiivi rakendamiseks vajalikud meetmed ja/või jättes EFTA järelevalveametile kõnealustest meetmetest teatamata.